
Da li je zabranjeno za grožđe reći da je plemenito voće ?


* 
* 
* 
* 
* 
* 
* 

 
Da li je zabranjeno za grožđe reći da je plemenito voće ?

Ebu Hurejra, radijallahu anhu, prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kazao: “Oni govore: Vinova loza da je plemenito voće’ -plemenito je srce vjernika. ”


U drugoj verziji stoji: “Neka niko od vas ne govori: ‘Vinova loza da je plemenito voće jer je plemenit samo musliman. ”


Vail b. Hudžr, radijallahu anhu, pripovijeda kako je Vjerovjesnik, sallallahu alejhi ve sellem, rekao: “Ne govorite: ‘Plemenita vinova loza’ već recite: ‘Grana vinove loze. “‘


Propisi u vezi s poglavljem:


Prvo, zabranjeno je za grožđe reći da je plemenito voće, jer se vino suzbija suzbijanjem njegovog imena, koje duši daje užitak. Naime, predislamski su Arapi vjerovali da vino pobuđuje plemenitost i podstiče na darežljivost.


Drugo, nije dopušteno zabranjene stvari nazivati imenima kojima ih se uljepšava, a čemu duše zapravo teže. O tome je već bilo govora.


Treće, Ibn Kajjim el-Dževzijja, u čuvenom djelu Zadul-mead 4/369, zapisao je sljedeće: “Kada se radi o ovome, treba skrenuti pažnju na dvije stvari: prvo, Arapi su imali običaj da vinovu lozu nazivaju plemenitom zbog dobra i koristi koju u sebi sadrži, a Vjerovjesnik, sallallahu alejhi vc; sellem, nije odobrio da se lijepa imena nadijevaju onome od čega se proizvode opojna pića, koja su majka svih zala; i, drugo, ljudi nazivaju vinovu lozu plemenitom zbog mnogih koristi koju u sebi sadrži, a vjernik, zbog svoje dobrote, darežljivosti i bogobojaznosti, preči je da ga se oslovi kao plemenitog.” O tome je ovaj islamski autoritet govorio u djelu Tehzibus-sunen, 7/268-272.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


